Aristotel Stefani

Aristotel Stefani është një aktor shqiptar.  

Aristotel Stefani, Teli siç njihet nga publiku i gjerë artdashës, ka lindur më 5 tetor 1931 në fshatin Lliar të Zagorisë në Gjirokastër dhe ndare nga jeta ne 12 janar 2015 ne moshën 84 vjeç.  

Fillimet e Telit si aktor i gjejmë që në moshë të re, në vitet 50 të shekullit të kaluar, kur ai aktivizohet me Trupën e Grupit Amator të Klubit Artistik të Kuçovës, qytet në të cilin ai punonte si mekanik në sektorin e naftës. Dëshira e tij për artin do të bëjë që ai pas disa vite pune si mekanik, të lërë punën në naftë dhe të marrë rrugën e aktrimit profesional. Kështu ai është ndër të parët aktor të Estradës Profesioniste të Gjirokastrës e krijuar në vitin 1956. Në vitin 1966 emërohet Drejtor i Shtëpisë së Kulturës së Sarandës. Për nëntë vjet ai do të punojë në këtë shtëpi kulture jo vetëm si Drejtor por edhe si regjisor i saj. Në vitin 1975 kthehet në Gjirokastër për të punuar pranë Teatrit Profesionist të këtij qyteti.  

Të shumtë janë dhe rolet e tij në Teatër. Këtu mund të përmendim rolin e Doktor Adhamudhit në komedinë “Pas vdekjes” e Çajupit, rolin e Profesor Selckës në dramën “Shqetësimet e Anës” etj.  

N'ë kinematografi ka interpretuar në 14 role. Roli i tij i parë do të jetë roli i Abdurrahman Pinxhos në filmin “Njeriu me top” në vitin 1977, roli i Novruzit, rojës së Manastirit në filmin televiziv “Liri a vdekje” në vitin 1979, roli i njërit prej dasmorëve në filmin “Përrallë nga e kaluara”në vitin 1987. Në vitin 1998 Teli Stefani do të interpretojë edhe rolin e shërbëtorit, i cili do të jetë dhe roli i tij më i fundit, në filmin në filmin “Dasma e Sakos”.  

 Kinematografi 
 1998 — "Dasma e Sakos" _ Shërbëtori
 1990 — "Fletë të bardha" _ Banakieri
 1989 — "Kthimi i ushtrisë së vdekur" _ Psikopati
 1987 — "Përrallë nga e kaluara" _ Një nga dasmorët
 1983 — "Dritat e qytezës"
 1979 — "Liri a vdekje" _  Novruzi, roja i Manastirit
 1978 — "Koncert në vitin 1936" _ Hoxha
 1977 — "Njeriu me armë" _  Abdurrahman Pinxho (Pinxho kapella)

 Teatër 
 “14 vjeç dhëndër” e Andon Z. Çajupit
 “Djepi i shitur”
 “Fundi i botës”
 “Pas vdekjes” e Andon Z. Çajupit...  Doktor Adhamudhi
 “Shqetësimet e Anës”...  Profesor Selcka

Kategoria:Biografi shqiptare
Kategoria:Njerëz nga Zagoria
Kategoria:Aktorë shqiptarë
Kategoria:Lindje 1931
Kategoria:Vdekje 2015